बीस हजार एडवांस ले चार नौकरों ने फैक्ट्री से चुराए 30 हजार, केस दर्ज
रोहतक |ओमेक्स सिटी में रहने वाले मनीष गुप्ता ने नई सब्जी मंडी चौकी में शिकायत दी कि भिवानी रोड पर उसने लकड़ी के केबल ड्रम बनाने का कारखाना लगा रखा है। वहां पर उसने मंजीत, धर्मेंद्र, संजय, पूरन तथा सुरेन्द्र को नौकर रखा हुआ है। मनीष का कहना है कि उसने उक्त लोगों को बीस हजार रुपए एडवांस भी दे रखे हैं। 5 मार्च को उक्त सभी नौकर उसकी फैक्ट्री की अलमारी में रखे 29 हजार 500 रुपए चोरी करके ले गए। पुलिस ने केस दर्ज कर आरोपियों की तलाश शुरु कर दी है।
hin_Deva hin_Deva